award
సైయింట్‌ ఛైర్మన్‌కి పయోనీర్‌ బిజినెస్‌ లీడర్‌ అవార్డు
హైదరాబాద్‌, డిసెంబరు 2: సైయింట్‌ఛైర్మన్‌, నాస్కామ్‌ మాజీ ఛైర్మన్‌ అయిన డా.బివిఎస్‌మోహన్‌రెడ్డికి ప్రతి ష్టాత్మకమైన ఆరో జాతీయ బిపిఎం, షేర్డ్‌ సర్వీసెస్‌ కాంక్లేవ్‌ అవార్డు దక్కింది. ఈ అవార్డు ఐటి ఆధారిత సేవలరంగంలో చేసిన కృషికి నిదర్శనంగా నిలిచింది. ఈసేవల ఫోరమ్‌ 2011లో ఆవిర్భవించింది. బివిఆర్‌ మోహన్‌రెడ్డి ఐటిబిపిఎం రంగానికి గడచిన మూడు దశాబ్దాలుగా చేసిన సేవలకుగాను ఈ పురస్కారం అందించినట్లు సంస్థ ప్రకటించింది. పయోనీరింగ్‌ బిజినెస్‌ లీడర్‌ అవార్డులు ఐటి, ఐటిసేవలు, ఐటిఆధారిత రంగాలసేవలు ఇంజనీరింగ్‌, ఆర్‌అండ్‌డి సేవలు వంటి వాటిలో అత్యున్నతస్థాయి ప్రమాణాలు పాటించిన సంస్థలు అధిపతులకు అందుతాయి. ఈగౌరవపురస్కారం తనకు లభించడం పట్ల గర్వంగా ఉందని మోహన్‌రెడ్డి వెల్లడించారు. సైయింట్‌లో పనిచేస్తున్న 13వేల మంది ఉద్యోగుల తరపున ఈ అవార్డు లభించినట్లుగా భావిస్తున్నట్లు వివరించారు. షేర్డ్‌ సర్వీసెస్‌ ఫోరమ్‌ అధ్యక్షుడు రవిఎస్‌రామకృష్ణన్‌మాట్లాడుతూ డా.మోహన్‌రెడ్డి ఎంతో దూరదృష్టి కలిగిన పారిశ్రామిక వేత్త అని కొనియాడారు.మోహన్‌రెడ్డి సిఎడి, సిఎఎం పరిష్కారాలను ఐటిరంగానికి పరిచయం చేశారని పేర్కొన్నారు. గతంలో కూడా మోహన్‌రెడ్డికి పలు విశిష్టపురస్కారాలు అందాయి.